***Detailplaneeringu avaliku väljapaneku ja avaliku arutelu tulemused (ajalehte)***

*Koogi küla Jõeveski tn 7 maaüksuse detailplaneeringu avalik väljapanek toimus 21.04.–20.05.2025. Avaliku väljapaneku ajal esitasid omapoolsed seisukohad, ettepanekud Keskkonnaamet ja puudutatud isikud. 27.05.2025 Jõelähtme vallamajas toimunud avalikul arutelul kirjalikke seisukohti edastanud isikuid ei osalenud. Jõelähtme Vallavalitsus vastas Keskkonnaametile ja isikutele kirjalikult enne avalikku arutelu. Jõelähtme Vallavalitsus ja huvitatud isik tõdesid, et lähtudes detailplaneeringu koostamisel Keskkonnaameti poolt esitatud seisukohtadest, tuleb läbi viia lisa toiminguid sh kaasata planeeringu koostamisse kalastikuekspert/ihtüoloog ja anda täiendavalt eelhinnang hüdroenergia rajatise kavandamiseks.* *Avaliku väljapaneku ajal saatis Jõelähtme Vallavalitsusele kirja omapoolsete seisukohtadega naabermaaüksuse Jõeveski tn 5 omanik. Need puudutasid detailplaneeringuga kavandatud ehitusõigusi ja nende mahtusid ning ehitustingimusi. Koosolekul arutati ülesse kerkinud küsimusi ja ettepanekuid ning lepiti kokku, mis osas oleks vajalik ja võimalik detailplaneeringu materjali korrigeerida, täpsustada. Vallaametnikud rõhutasid, et varem toimunud menetluste osas, millele puudutatud isikud oma saadetud kirjades samuti viitasid, ei peetud võimalikuks käesoleval detailplaneeringu koostamise etapil selgitusi anda.*